वकील नहीं कर सके हिरासत के सबूत पेश; कोर्ट ने कहा- राज्य सरकार को क्यों नहीं दिया जवाब
Khalistani Separatist Amritpal Singh Case Latest Update; Follow Waris Punjab De Chief and Amritpal Singh Latest News, and Report On Dainik Bhaskar. वारिस पंजाब दे के चीफ एवं खालिस्तान समर्थक आरोपी अमृतपाल सिंह मामले में आज पंजाब एवं हरियाणा हाईकोर्ट में सुनवाई होनी है।
वारिस पंजाब दे के चीफ एवं खालिस्तान समर्थक अमृतपाल सिंह मामले में आज पंजाब एवं हरियाणा हाईकोर्ट में सुनवाई हुई। खालिस्तान समर्थक अमृतपाल के वकील इमान सिंह खारा द्वारा हाईकोर्ट में हैबियस कॉपर्स के तहत ऐसा कोई सबूत पेश नहीं किया गया, जिससे अमृतपाल के अवैध पुलिस हिरासत में होने की पुष्टि हो सके।
वकील ने कहा कि उन्होंने अपना जवाब केंद्र सरकार के पास भेज दिया है। इस पर हाईकोर्ट ने कहा कि उन्हें अपना जवाब पंजाब सरकार को देना चाहिए था। इसके बाद हाईकोर्ट ने अन्य मामलों के साथ अमृतपाल के इस मामले की आगामी सुनवाई के लिए 24 अप्रैल की तिथि निर्धारित की है।
हैबियस कॉपर्स के तहत अवैध पुलिस हिरासत में बताया 
पंजाब एवं हरियाणा हाईकोर्ट ने मामले में पिछली सुनवाई पर वारिस पंजाब दे के लीगल एडवाइजर एडवोकेट इमान सिंह खारा से कहा था कि वह कोई ऐसा सबूत पेश करें कि, जिससे अमृतपाल के अवैध पुलिस हिरासत में होने का दावा साबित होता हो सके।
पिछली सुनवाई में पड़ी थी पुलिस को फटकार
पिछली सुनवाई में हाईकोर्ट ने अमृतपाल सिंह के मुद्दे पर सरकार व पुलिस को फटकार लगाई थी। हाईकोर्ट ने पुलिस से पूछा कि अमृतपाल देश के लिए खतरा है तो उसे गिरफ्तार क्यों नहीं किया गया?। 80 हजार पुलिस वालों के घेरे से वह कैसे भाग निकला?। हाईकोर्ट ने इसे पुलिस का इंटेलिजेंस फेलियर करार दिया था।
वहीं इस पूरे घटनाक्रम में अभी तक अमृतपाल सिंह की दो वीडियो और एक ऑडियो भी सामने आ चुकी है।
पपलप्रीत हो चुका है गिरफ्तार 
गौरतलब है कि अमृतपाल के करीबी साथी पपलप्रीत की गिरफ्तार किया जा चुका है। बीते मंगलवार की सुबह आरोपी को अमृतसर के श्री गुरु रामदास जी इंटरनेशनल एयरपोर्ट से असम की डिब्रूगढ़ जेल ले जाया गया है। इस दौरान उसने कहा कि उसे नहीं पता कि अमृतपाल कहां है। 28 मार्च को ही वह उससे अलग हो गया था। उसके बाद उससे कॉन्टेक्ट नहीं हो पाया।
डिब्रूगढ़ पहुंचे थे SGPC प्रतिनिधि और वकील 
असम की डिब्रूगढ़ जेल में अमृतपाल सिंह के आठ सहयोगियों को राष्ट्रीय सुरक्षा कानून (NSA) के तहत बंद किया गया है। बीते सोमवार को शिरोमणि गुरुद्वारा प्रबंधक कमेटी (SGPC) के प्रतिनिधि और वकील आरोपियों से मिलने पहुंचे थे।
SGPC प्रमुख हरजिंदर सिंह धामी ने कहा था कि अकाल तख्त के जत्थेदार के आदेश के बाद डिब्रूगढ़ में रासुका के तहत कैद युवकों के मामलों पर नजर रखी जा रही है। उन्होंने जेल में बंद इन 8 आरोपियों को कानूनी सहायता प्रदान करने की बात कही है।
ये खबर भी पढ़ें...
​​​​पपलप्रीत पहुंचा डिब्रूगढ़ जेल:बोला- अमृतपाल कहां, वह नहीं जानता; NSA को लेकर सरकार ने एडवाइजरी बोर्ड गठित किया
वारिस पंजाब दे के मुखी अमृतपाल सिंह के सबसे करीबी साथी पपलप्रीत सिंह को मंगलवार सुबह 5:45 पर असम भेज दिया गया। वहां उसे अमृतपाल सिंह के 8 अन्य साथियों के साथ डिब्रूगढ़ जेल में रखा जाएगा। पंजाब पुलिस ने पपलप्रीत पर नेशनल सिक्योरिटी एक्ट (NSA) के तहत केस दर्ज किया है (पूरी खबर पढ़ें)